[{"text_idx": "#000001", "text": "Mae'r grw\u0302p o reolwyr sydd a\u0302 diddordeb mewn prynu safleoedd cwmni dur Tata ym Mhrydain wedi awgrymu y gallai 1,000 yn rhagor o swyddi fod o dan fygythiad petai eu cais yn llwyddiannus."}, {"text_idx": "#000002", "text": "Mae undebau wedi mynegi pryder ynghylch awgrym cwmni Excalibur Steel y byddai angen colli rhagor o swyddi wrth ail-strwythuro."}, {"text_idx": "#000004", "text": "Mae mwy na 4,000 o bobl yn gweithio ar y safle ym Mhort Talbot yn ne Cymru, y mwyaf yn y DU."}, {"text_idx": "#000005", "text": "Dywedodd y perchennog presennol, Tata Steel yr wythnos hon y byddai'n dechrau edrych ar yr hyn y mae darpar brynwyr yn barod i gynnig ar o\u0302l derbyn llythyrau o fwriad."}, {"text_idx": "#000006", "text": "Mae Tata wedi ei gwneud yn glir na all gynnal ei golledion o \u00a31m-y-dydd am gyfnod amhenodol ac nid yw am ymestyn yr ansicrwydd ar gyfer gweithwyr a chwsmeriaid."}, {"text_idx": "#000008", "text": "Dywedodd Excalibur y byddai'r ad-drefnu yn angenrheidiol gan fod y busnes presennol ei redeg fel rhan o un llawer mwy, gyda safleoedd eraill yn Ewrop."}, {"text_idx": "#000009", "text": "Mewn datganiad dywedodd: \"Mae'r cyfle am fwy o effeithlonrwydd yn golygu esblygu o fodel busnes wedi ei chanoli, gyda chostau a gorbenion sefydlog arwyddocaol... gallai hyn effeithio ar hyd at 1,000 o swyddi.\""}, {"text_idx": "#000010", "text": "Dywedodd Roy Rickhuss, ysgrifennydd cyffredinol yr undeb Community bod hyn yn \"bryderus\" i weithwyr dur, a oedd eisoes yn wynebu ansicrwydd: \" Nid ydym wedi cael unrhyw drafodaethau gyda Excalibur am golli swyddi ychwanegol."}, {"text_idx": "#000011", "text": "\"Yr ydym yn aros i weld y manylion am eu cynlluniau ar gyfer y busnes ac unrhyw oblygiadau ar gyfer swyddi.\""}, {"text_idx": "#000019", "text": "Hanner canrif o werthu cig yn Llanrug"}, {"text_idx": "#000022", "text": "Lluniau: Gwaith adnewyddu Pont Y Bermo"}]